|  |  |  |  |  |  |
| --- | --- | --- | --- | --- | --- |
| **СТРУКА (назив):** | | **СВЕ СТРУКЕ** | | | |
| **Занимање (назив):** | | **СВА ЗАНИМАЊА** | | | |
| **Предмет (назив):** | | **ЊЕМАЧКИ ЈЕЗИК - СЕДМА ГОДИНА УЧЕЊА** | | | |
| **Опис (предмета):** | | Општеобразовни | | | |
| **Модул (наслов):** | | **KREATIV** | | | |
| **Датум:** | **2022. године** | | **Шифра:** |  | **Редни број: 05** |
| **Сврха** | | | | | |
| Циљ модула је оспособљавање ученика за комуникацију на њемачком језику на тему *Kreativ*:  - читање и слушање са разумијевањем – способност да се разумије главна идеја или информација из текста,  - способност усменог и писменог изражавања мишљења и ставова на њемачком језику. | | | | | |
| **Специјални захтјеви / Предуслови** | | | | | |
| Познавање комуникацијских вјештина у њемачком језику дефинисаних претходним модулима. | | | | | |
| **Циљеви** | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем специфичности култура других народа. * Развијати интересовање за коришћење страног језика у струци. * Развијати позитивну радну етику и способности за тимски рад * Развијати дух толеранције, хуманизма и основних етичких принципа. * Истицати значај правилне примјене фонетских, морфолошких и синтаксичких знања у језику. * Развијати усмену и писмену комуникативну компетенцију. | | | | | |
| **Теме** | | | | | |
| * **Literatur** * **Moderne Kunst** * **Landeskunde: Ostern- und Weihnachtsdekoration** * **Fachthema: Kreativität im Beruf** | | | | | |

|  |  |  |  |  |
| --- | --- | --- | --- | --- |
| **Тема** | **Исходи учења** | | | **Смјернице за наставнике** |
| **Знања** | **Вјештине** | **Личне компетенције** |
| **Ученик је способан да:** | | |
| **Literatur** | * препозна и наведе различите жанрове књижевности, * препозна и наведе значајне књижевнике, * препозна и наведе значајна књижевна дјела њемачког говорног подручја, * уочи значај, предности и недостатке електронских књига, * развије сопствено мишљење и емпатију, * развије другачије и нове погледе на свијет, * читањем утиче на развијање сопствене креативности, * -говори о својој навици читања (колико често и шта чита), * каже која му је омиљена литература (аутор и дјело), * изрази сопствено мишљење/став о одређеном дјелу, * напише кратак садржај о својој омиљеној књизи (главни лик, радња, аутор), | **СЛУШАЊЕ**   * приликом првог слушања текста разумије кључне ријечи у вези са темом која се тренутно обрађује, * разумије основне информације у тексту у вези са темом која се тренутно обрађује, * разумије суштину разговора када се говори полако и разговијетно о познатим темама, * разумије глобално суштину нешто дужих разговора када се говори разговијетно стандардним језиком, * разумије потребну информацију у свакодневим стандардизованим текстовима њему блиске тематике.   **ГОВОР**   * да се споразумије у свакодневним рутинским ситуацијама у којима се ради о једноставној, директној размјени информација у оквиру познате тематике, * учествује у кратком и једноставном разговору о блиским темама, * води разговор по задатом обрасцу и смјерницама, * описује увјежбаним језичким средствима омиљено књижевно/ умјетничко дјело, обичаје поводом вјерских празника * извјештава у виду набрајања књижевне жанрове и омиљене писце * једноставним, увјежбаним фразама и реченицама износи своје мишљење и став у вези са познатом тематиком, * извјештава једноставним фразама и реченицама о поријеклу и симболици декорисања у вријеме вјерских празника * држи кратак, једноставан реферат у вези са обрађеном темом, * држи кратку, увјежбану презентацију у вези са обрађеном темом и при томе даје кратка образложења и * реагује на једноставна постављена питања, * поставља питања и одговара на питања у вези са обрађеном темом, * размјењује информације о познатим темама, * учествује у симулацијама свакодневних дијалошких ситуација, * описује послове и радне задатке у оквиру занимања за које се школује, * тражи објашњење уколико нешто није разумио, * износи властите приједлоге, * поставља питања колегама на радном мјесту у вези са свакодневним активностима.     **ЧИТАЊЕ**   * правилно употребљава реченичне интонације, * разумије краће, једноставније текстове у вези са темама које се обрађују, * разумије краће, једноставније текстове који садрже фреквентан вокабулар и извјестан број интернационализама, * у једноставнијим текстовима проналази потребне информације, * на основу прочитаног садржаја и визуелних карактеристика текста препознаје врсту текста, * разумије краће форме текстова карактеристичних за његову струку (стандардна писма, мејлове, формуларе, рецепте, упутства за руковање) као и текстове писане обичним језиком или језиком струке, * разумије основни садржај као и важније детаље у извјештајима, брошурама, уговорима итд. у вези са струком.   **ПИСАЊЕ**   * пише краће, једноставније забиљешке и саопштења, * прави забиљешке на основу одслушаног или прочитаног текста, * саставља краћи, једноставнији текст у вези са обрађеном темом, * на основу одслушаног или прочитаног текста прави забиљешке за опис, препричавање и вођење разговора, * повезује фразе и реченице конекторима као што су *und, aber, oder, dass, weil*, * описује омиљено књижевно/ умјетничко дјело или обичаје поводом вјерских празника и сл. * кратко описује празничне односе, догађаје, радње и лична искуства, * честита празнике * самостално креира честитке * пише једноставно пословно писмо према одређеном моделу, * опише и појасни садржај шема и графикона у вези са струком, * опише послове и радне задатке занимања за које се школује. | * комуницира усмено и писмено, * учествује у тимском раду и оспособљава се за рјешавање проблема, * упознаје циљну културу, * разумије и поштује друге културе, * развија унутрашњу мотивацију за учење језика и задовољство у учењу,   развија самопоуздање и самопоштoвање,   * развија самосталност и креативност, * развија тимски дух, * самостално користи различите изворе за учење, * самостално рјешава постављене задатке, * самостално проналази потребне информације, * користи различите методе и стратегије типичне за учење језика, као што је нпр. разумијевање смисла из контекста, * користи одговарајућу информациону технологију код учења језика, * критички мисли и закључује, * развија самокритичност. | На почетку сваког часа наставник треба да има јасну представу о томе шта ученици треба да знају на крају часа, a шта нису знали  прије почетка часа. Наставник планира  очекиване исходе часа у складу са знањем  којим ученици располажу до тог часа. На  основу тога наставник треба да испланира  час и осмисли активности које ће водити ка  остварењу зацртаног циља.  У првом плану треба да стоје активности које развијаjу комуникативне компетенције  код ученика.  **Рецептивне вјештине** *Hören* и *Lesen* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, коришћење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно  оспособљавати да се усмено и писмено  изражавају на њемачком језику.  Симулирати на часу што реалније  свакодневне ситуације у  којима ће ученици  имати прилику да говоре њемачки језик. У ту сврху користити теме и садржаје из  обрађиваних текстова, слике, цртеже, план  града, плакате, постере, географске карте и сл. У први план ставити садржај, а не  граматичку коректност исказа, уколико  грешке не ометају комуникацију.  Створити опуштену атмосферу на часу,  ослободити ученике страха од прављења  грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као циљу (продукција властитог текста). Ученицима понудити довољно примјера како би научили форму различитих врста текстова (писмо – формално и неформално, имејл, смс- порука, позивница, формулар, једноставнији текстови са стручном терминологијом и тематиком и сл.). Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат. Приликом објашњавања непознатих ријечи користити разне технике семантизације. Превођење на матерњи језик треба да буде посљедња могућност. Нове ријечи треба употријебити гдје год је могуће комбинујући их са већ познатим ријечима, односно изразима и инсистирати на њиховом понављању ради што лакшег и бржег усвајања.  **Граматика**  Рад на граматици треба да буде саставни дио наставе њемачког језика, али никако да заузима централно мјесто у тој настави. Граматика не смије да буде сама себи циљ, она треба да буде средство ка циљу, правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно смислено и примјењиво увјежбавати граматичке структуре.  **Вјежбе** треба да буду разноврсне, да се крећу од оних једноставнијих, у којима ће  ученици само репродуковати језик, до оних  комплекснијих, у којима ће сами произвести  говор или текст. Препоручљиво  је да се у вјежбама комбинује више језичких вјештина, било рецептивних, било продуктивних.  У настави користити картице (у боји), слике,  цртеже, постере, креде или маркере у боји, паное на чијој изради могу учествовати и  ученици.  У наставу уводити и техничка средства (дигиталне медије), што  стимулативно може дјеловати на рад ученика. За увјежбавање неких језичких  структура треба користити и игре.  Што је више могуће примјењивати мјешовити (комбиновани) модел наставе или *blended* *learning*, гдје се комбинују класични видови образовања, тј. традиционалне методе које се користе у учионици са напредним образовним концептима, који подразумијевају примјену  онлајн дигиталних медија.  У току наставе потребно је примјењивати разне облике рада као што су: рад у пару, групни рад, индивидуални рад, пленум и према потреби фронтална настава. |
| **Moderne Kunst** | * наведе примјере савременог умјетничког изражавања, * кратко објасни неке облике савременог умјетничког изражавања, * објасни разлику у умјетничком изразу и поруци између графита и мурала, * изрази усмено/писмено (не)допадање у вези са различитим облицима умјетничког изражавања, * издвоји умјетника чија дјела или биографију сматра посебно импресивним и образложи свој избор, * дефинише разлику између вандализма и модерне умјетности (уличне умјетности, графита...), * усмено/писмено наведе, опише и образложи примјере из непосредног окружења, * усмено и писмено изрази приједлоге за превазилажење проблематике вандализма, * у дискусији аргументује свој став и дође до компромисног рјешења. |
| **Landeskunde:**  **Оstern- und Weihnachts-dekoration** | * објасни поријекло, симболику и сврху обичаја декорисања у вријеме вјерских празника, * наведе обичаје у вези са одређеним празницима на њемачком говорном подручју, * кратко објасни значај очувања традиције, * говори о обичајима и ритуалима обиљежавања одређеног празника, * упореди наше и обичаје земаља њемачког говорног подручја, * дефинише сличности и разлике наших и обичаја земаља њемачког говорног подручја, * у кратком усменом излагању представи обичаје свога краја поводом одређеног празника, * усмено и писмено честита празнике, * изради честитку у апликацији или на папиру. |
| **Fachthema:**  **Kreativität im Beruf** | * идентификује и предложи креативна рјешења у пословној свакодневници, * оствари различите облике сарадње у тиму, нпр. организује састанак тима, напише кружни мејл итд, * постави питање уколико нешто не разумије, * изнесе властите приједлоге, * реагује на приједлоге других, * препозна форму и садржај различитих докумената која су карактеристична за његово радно мјесто, нпр. формулари, записници, уговори, рачуни, рецепти итд, * извршава преузете задатке, * објасни хијерархијске односе у институцији/фирми гдје је запослен, * разумије и поштује упутства за рад или упутство за руковање средствима за рад. |
| **Интеграција** | | | | |
| Интеграција са општеобразовним и стручним предметима који се изучавају у трећем разреду. | | | | |
| **Извори** | | | | |
| * Уџбеник одобрен од стране Министарства просвјете и културе Републике Српске; * Стручна и теоријска литература; * Звучни и визуелни записи, интернет и сл. | | | | |
| **Оцјењивање** | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | |